Spider-Man (komiks)

Spider-Man, vlastným menom Peter Parker, je komiksový superhrdina. Prvýkrát sa objavil v komikse Amazing Fantasy v roku 1962. Od svojho uvedenia je jedným z komerčne najúspešnejších titulov vydavateľstva Marvel. Postavu vytvorili autor Stan Lee a výtvarník Steve Ditko.

 Charakteristika postavy 
Peter Parker stratil svojich rodičov ako dieťa. Namiesto nich ho vychovával strýko Ben a teta May v Queense v New Yorku. Jeho strýko bol pre synovca vzorom a mal silný morálny kódex, ktorý ovplyvnil jeho neskorší život. Peter bol v čase získania superschopností neobľúbeným, nadpriemerne inteligentým stredoškolákom, ktorý sa namiesto bežnej zábavy venoval viac štúdiu.

Po experimente s rádioaktivitiou je Peter uštipnutý rádioaktívnym pavúkom a zmena DNA mu prinesie nové schopnosti. Po krátkom čase spozná všetky svoje schopnosti a chce ich speňažiť. Tento pokus dopadne katastrofálne, pretože Peter nechá uniknúť zlodeja, ktorý následne zavraždí jeho strýka. Výčitky svedomia a silný pocit zodpovednosti, ktorý v Petrovi vybudoval jeho strýko ho vedú k rozhodnutiu využiť svoje schopnosti pre dobro ľudstva a tak sa stáva hrdinom.

Napriek tomu sa situácia nemení, práve naopak. Spider-Man je napriek mnohým hrdinským činom predstaviteľom podozrievanej skupiny superhrdinov, za čím do značnej miery stojí aj Jonah J. Jameson, vydavateľ denníka Daily Bugle, ktorého averzia voči Spider-Manovi zachádza až do extrémov. Zatiaľčo Jameson Spider-Mana nenávidí, zamestná Petra vo svojich novinách a má k nemu takmer otcovský vzťah.

Ako Spider-Man je však Peter sebavedomý a hlavne srší humorom a ironickými poznámkami na adresu svojich protivníkov, čo ich v mnohých prípadoch privádza do šialenstva. Často ho však prenasleduje čosi, čo nazýva „Parkerovské šťastie“, čo je sarkastické označenie toho, že napriek jeho správnym rozhodnutiam sa veci nakoniec dejú úplne inak ako si to naplánoval.
Spider-Manov život dlhé obdobie sprevádzalo nešťastie v láske, keď sa jeho priateľky stávali obeťami jeho dobrodružného života. Napriek tomu sa jeho manželkou stala Mary Jane Watson.

 Schopnosti 
Peter Parker získal vďaka genetickej mutácii schopnosti pavúka, prenesené na človeka. V prvých príbehoch medzi jeho schopnosti patrila nadľudská sila – zdvihne viac ako 10 ton, schopnosť udržať sa na akomkoľvek povrchu, rýchlosť a extrémne zvýšené reflexy a šiesty zmysel – tzv. pavúčí inštinkt, ktorý ho varuje pred nebezpečenstvom. 
Časom a vplyvom niektorých udalostí v jeho živote sa jeho schopnosti rozrástli o biologické vrhače pavučín, jedovaté žihadlá, ktoré mu vystreľujú zo zápästia, nočné videnie a najmä schopnosť inštinktívneho boja tzv. Other v ktorom je mnohokrát silnejší ako za bežných okolností. Takisto jeho sila sa zvýšila z pôvodných 10 ton na súčasných 20 .
Peter Parker je okrem toho vysoko inteligentný a vzdelaný, čo z neho robí jedného z najvšestrannejších bojovníkov proti zločinu.

 Vybavenie 
Charakteristickým vybavením Spider-Mana je jeho kostým, ktorý bol dlhé obdobie červeno-modrý so symbolom pavúka na hrudi. Neskôr vystriedal iné varianty a v súčasnosti používa čierny kostým. Dlhé obdobie používal mechanické vrhače pavučín, ktoré boli upevnené na jeho zápästie. Tieto sa stali nepotrebné potom, ako získal schopnosť vytvárať pavučinu zo žliaz, ktoré sa mu vytvorili na rukách.

 Medzníky v živote postavy 
 Získanie schopností Pavúka – časopis Amazing Fantasy (Marvel) 15 – r. 1962
 Prvýkrát sa objavuje po odkúpení Marvelom Doctor Octopus – Spider-Man je v tejto časti prvýkrát porazený v súboji – hoci neskôr sa vracia a víťazí. – Amazing Spider-Man č.3 – r. 1963
 Prvý súboj so Zeleným Škriatkom – priemyselný magnát Norman Osborn sa v osobe Zeleného Škriatka stal Spider-Manovým úhlavným nepriateľom.
 Zelený škriatok spoznáva identitu Spider-Mana. V súboji však utrpí šok a na dlhšie obdobie si svoju kariéru superzločinca nebude pamätať. – Amazing Spider-Man č.39 – 40 r. 1966
 Smrť Kapitána Stacyho – otca Gwen Stacy – Gwen odchádza do Anglicka a vracia sa iba po dlhšom období. – Amazing Spider-Man 89 – 90 r.1970
 Spider-Man mutuje – v tejto časti Spider-Man pokračuje v mutácii, čo spôsobí, že mu narastú ďalšie dva páry rúk. V závere sa pomocou experimentálneho séra podarí mutáciu zastaviť. Amazing Spider-Man 100 – 102 r.1970
 Smrť Gwen Stacy – po obnove vzťahu Petera a Gwen, Zelený Škriatok unesie Gwen a zhodí ju z mosta. Spider-Man ju stihne zachytiť pavučinou, ale potom, ako ju vytiahne, zistí, že je mŕtva. Toto dlhodobo poznamená jeho život a naplní ho ďalšími pocitmi viny, ktoré vedú k ďalšej aktivite. Norman Osborn v súboji zdanlivo umiera v dôsledku jedného zo svojich smrtonosných vynálezov. Amazing Spider-Man č.121 – 122 r. 1973
 Prvé klony Spider-Mana a Gwen Stacy. Profesor Miles Warren, známy ako Šakal, vytvoril klony Gwen a Petera ako genetický experiment. Po rokoch sa klon Petera, ktorý je považovaný za mŕtveho vracia ako Ben Reilly. Amazing Spider-Man 145 – 150 r.1975
 Peter prvýkrát požiada Mary Jane o ruku. Je odmietnutý. Amazing Spider-Man 182 r.1978
 Stretnutie s Feliciou Hardy, zlodejkou, ktorá vystupuje pod menom Čierna mačka. Felicia sa rozhodne kvôli Spider-Manovi zmeniť a snaží sa byť jeho spolubojovníčkou. Aby sa mu mohla vyrovnať, rozhodne sa podstúpiť sériu nebezpečných experimentov, ktoré jej prinesú superschopnosti, ale privedú ju do kontaktu s podsvetím. Na rozdiel od predchádzajúcich žien v Spider-Manovom živote sa o Petera Parkera vôbec nezaujíma a jeho súkromie je pre ňu nepodstatné. Viac ju zaujíma život hrdinu. Toto je jedným z dôvodov prečo sa po čase vzťah rozpadá. Amazing Spider-Man 194 – 195 r. 1979 /prvé stretnutie/, Spectacular Spider-Man 75 r. 1983 /Spider-Man a Čierna mačka začínajú vzťah/ Spectacular Spider-Man 100 r.1985 /rozpad vzťahu/
 Tajné vojny – Spider-Man je spolu s inými superhrdinami prenesený na odľahlú planétu. Prináša si odtiaľ kostým, ktorý je v skutočnosti parazitickou formou života a po oddelení sa od Spider-Mana vznikne superzločinec VENOM. Secret Wars r. 1984
 Kozmický Spider-Man – Peter pri jednom z experimentov získava kozmické schopnosti, ktoré mu pomôžu poraziť mnohých superzločincov. Na záver však tieto schopnosti stráca. Spectacular Spider-Man 158 – 161 r.1989
 Maximum Carnage – Niekolko superzločincov pod vedením Carnage devastuje New York. Spider-Man musí spojiť svoje sily s viacerými hrdinami a dokonca spolupracovať aj s niektorými zločincami, aby zastavil zničenie mesta. Amazing Spider-Man 361 – 363 r.1991
 Klonová sága – na scénu prichádza klon Ben Reilly, ktorý má dokonca dôkazy o tom, že je originálny Spider-Man. Peter sa vzdáva svojho miesta Spider-Mana v prospech Bena, len aby neskôr zistil, že všetko je iba rafinovaným plánom Normana Osborna. Amazing Spider-Man 394 – Spider Man 96 r. 1994 – 1996
 Návrat Zeleného Škriatka – fingovaná smrť dala Normanovi Osbornovi množstvo možností na prípravu konečného boja so Spider-Manom, ktorého sa rozhodol definitívne zničiť. Podarí sa mu odkúpiť Daily Bugle a začať diskreditačnú kampaň proti Spider-Manovi. Jeho pokusy stroskotajú, ale potom, ako v kostýme Škriatka ohrozí životy Peterových najbližších sa Peter rozhodne skoncovať s kariérou Spider-Mana. Amazing Spider-Man 429 – 441 r. 1997 – 1999
 Nový začiatok – Morlun
Napriek predchádzajúcim udalostiam sa Peter vracia k hrdinským skutkom, čo vedie k rozchodu s Mary Jane. Situácia sa zhoršuje príchodom entity Morlun, ktorá sa živí pohlcovaním životnej energie superhrdinov. Po vyčerpávajúcom súboji s ním teta May konečne spozná Peterove alter ego. Po sérii mystických skúseností sa k nemu vracia aj Mary Jane. Amazing Spider-Man II 30 – Amazing Spider-Man 501 r. 2002-2003
 Noví Pomstitelia a Other – Po vzbure vo väznici pre superzločincov sa Peter stáva členom skupiny Noví Pomstitelia a osobným spolupracovníkom Antonyho Starka, ktorého verejnosť pozná pod menom Iron Man. New Avengers 1 – 20, Amazing Spider-Man 519 – 530 r 2004 – 2006
 Občianska Vojna – po incidente v Stamforte, kde amatérski superhrdinovia spôsobili smrť niekoľkých stoviek obyvateľov verejnosť vyžaduje zverejnenie tajných identít superhrdinov a ich registráciu. Ovplyvnený Iron Manom a tetou May, Peter odhalí svoju identitu pred ostatnými. Keď sa však dozvie o nečistých praktikách Iron Manovej skupiny, zapojí sa do boja proti registrácii, čo vedie k masívnej zrážke s ostatnými superhrdinami. Po víťazstve Iron Mana a smrti Kapitána America, ktorý bol vodcom skupiny odporujúcej registrácii sa aj so zvyškom Nových Pomstiteľov uchyľujú do ilegality. Amazing Spider-Man 519 – 538, Civil War 1-7 r. 2006 – 2007
 Späť v čiernom – dôsledkom odhalenia identity je aj zranenie tety May. Peter sa vracia k čiernemu kostýmu s rozhodnutím porušiť svoj morálny kódex – zabiť toho, kto pripravil pokus o vraždu.

 Zločinci a Spider-Manovi nepriatelia 
Spider-Man mal veľké množstvo nepriateľov a zločincov. Väčšina týchto zločincov vznikla pomocou nejakej vedeckej nehody alebo pokusu, mnoho zločincov má črty zvierat a všetci sú mimoriadne silní. Väčšina z nich vytvorila skupinu s názvom Sinister Six, ktorej cieľom bolo Spider-Manovo zničenie.

 Zločinec Prvý výskyt Popis Alistair Smythe  The Amazing Spider-Man Annual #19 (december 1985)  Alistair Smythe bol tzv. Homo Archanis. Túžil zabiť Spider-Mana, pretože mu zabil otca. Vyrábal pre tento účel rôznych vraždiacich robotov.   Beetle (Chrobák)  Strange Tales #123 (august 1964)  Abnera Jenkinsa práca v továrni na náhradné diely nudila, a tak sa bavil tým, že pracoval na zdokonaľovaní svojho lietajúceho obrneného obleku. S pomocou neho páchal zločiny a bohatol predovšetkým na bankových lúpežiach a krádežiach umeleckých diel. Obrnený oblek mu zvyšuje silu, takže s ním zdvihne až 4 tony. Dokáže lietať rýchlosťou až 161 km/h. V rukaviciach má elektrický náboj, ktorý nazýva „Elektro-štipnutie“. Oblek je vyrobený zo špeciálnej zliatiny ušľachtilých kovov, ktoré ho chránia pred zničením.    Boomerang  Tales To Astonish #81 (júl 1966)  Fred Meyers sa narodil v Austrálii, ale odišiel do USA, kde sa stal výborným nadhadzovačom. Neskôr bol kontaktovaný tajným spoločenstvom, dostal kostým a smrtiace bumerangy. Keď sa vrátil do Austrálie, zdokonaľoval sa v ich hádzaní. Po príprave sa vrátil do Ameriky a bol najatý na chytanie superhrdinov. Používa vybuchujúce bumerangy, bumerangy s britvou a čepeľou a bumerangy uvoľnujúce veľkú dávku slzného plynu.   Zlodej  Amazing Fantasy #15 (august 1962)  Tento muž zabil strýka Petera Pakera - Bena Parkera. Vie sa o ňom len málo, jeho civilné meno je Denis Carradine.  Carnage  The Amazing Spider-Man #360 (apríl 1992)  Keď Eddieho Brocka porazil popredný zločinec Styx, násilím z neho dostal symbionta Venoma. Eddie bol poslaný do Ravencroftskej väznice s maximálnou ochranou. Vo väzení mal Eddie spoločnú celu s psychopatickým väzňom Cletusom Kasadym. Venomovi sa podarilo Eddieho vo väzení nájsť, tajne prekĺzol do jeho cely a znovu sa s ním spojil. Pre Eddieho tak nebol neskôr žiadny problém rozbiť stenu väznice a utiecť. Brock ale netušil, že jeho symbiont zanechal v cele zárodok. Ten sa spojil s jeho spoluväzňom Cletusom, a tak vznikol Carnage. Nielen, že zdieľal Venomovu silu, ale bez schopnosti odlíšiť dobro a zlo sa stal šialeným zločincom, ktorý za sebou zanechával iba sutiny a spálenú zem. Najobľúbenejšou Carnagovou zbraňou sú jeho ruky: dokáže ich premeniť na drápy ostré ako britva alebo na ťažké kladivá. Carnage odolá aj streľbe, udvihne až 50 ton a je nadprirodzené obratný. Je dokonca niekoľkonásobne mrštnejší než Spider-Man. Vrhá okolo seba siete, ktoré skôr ako pavučiny pripomínajú dlhé červené chápadlá. Keď sa Carnage po prvýkrát objavil, museli sa proti nemu spojiť Spider-Man, Venom a Fantastická štvorka, aby ho nakoniec porazili.  Chameleon  The Amazing Spider-Man #1 (marec 1963)  Dmitrij Smerdyakov sa narodil ako sovietsky občan. Bol bratom Sergeja Kravinoffa, ktorý sa stal Lovcom Kravenom. Dmitrij odišiel do USA, kde spoznal a znepriatelil si Spider-Mana. Keď prišiel do USA aj jeho brat, obaja sa Spider-Manovi postavili.  Doctor Octopus (Doc Oc)  The Amazing Spider-Man #3 (júl 1963)  Otto Octavius patril k najlepším vedcom a najuznávanejším odborníkom na svete na atómovú energiu. Vytvoril si pomocné končatiny, ktoré ho mali chrániť pri vysoko nebezpečnom pokuse. Kvôli týmto končatinám ho ostatní vedci začali prezývať „Doctor Octopus“. Život tohto vedca navždy zmenil jeden nepodarený experiment. Priamo pred ním došlo k explózii, pričom výbuch bol tak silný, že molekuly z mechanických paží mu splynuli s telom. Otto mohol zrazu ovládať chápadlá len svojou mysľou, podobne ako ostatné, prirodzené končatiny. Uvedomil si, že vďaka novým fyzickým možnostiam a svojmu intelektu môže dosiahnuť prakticky všetko, čo si zaumieni. Opustil vedu a dal sa na dráhu zločinu. Prijal dávnu prezývku Dr. Octopus. Všetky chápadlá ovláda s takým citom, že v tú istú chvíľu môže bojovať so štyrmi súpermi naraz. Môže na chápadlách aj bežať, pričom vyvinie rýchlosť až 90 km/h. Môže s nimi aj skákať až do výšky 30 m. Chápadlá na prvý pohľad vyzerajú ťažkopádne, ale je to len zdanie. Pohybujú sa rýchlosťou cez 27 m za sekundu. Priamym úderom môžu omráčiť aj Spider-Mana. Každé chápadlo sa môže natiahnuť až do vzdialenosti 73 metrov. Sú vyrobené z odolnej zliatiny titánia a je takmer nemožné ich zlomiť. Každé z nich zdvihne až 3 tony.  Electro  The Amazing Spider-Man #9 (február 1964)  Maxa Dillona pri práci na drôtoch vysokého napätia zasiahol blesk. Nielenže prežil, ale vzápätí zisti, že dokáže určitým spôsobom manipulovať s elektrickým prúdom, ktorý môže voľne prechádzať jeho telom. Táto nehoda mu kompletne zmenila život a z nesmelého elektrikára sa stal obávaný krvilačný zločinec. Electrovým telom môže prechádzať až desať miliónov voltov.  Green Goblin (Škret)  The Amazing Spider-Man #14 (júl 1964)  Norman Osborn nikdy nepoznal svojho otca. Oženil sa s Emily a mali syna Harryho. Jeho žena však na následky choroby umrela. Norman založil spoločnosť Oscorp Industries. Pri pokusoch s nebezpečnými experimentálnymi chemikáliami (zelená látka?) došlo k nehode, a látka mu vybuchla do tváre. Nosí zelený oblek s prvkami Halloweenu. Má lietajúci klzák a plno supermoderných zbraní, ktoré sám vytvoril. Vďaka zelenej látke má síce vyššiu inteligenciu, ale stáva sa aj väčším psychopatom; niekedy má aj halucinácie a záchvaty šialenstva. Jeho najčastejšie a najznámejšie zbrane sú bomby, ktorými zasypáva New York, ale používa aj rôzne bumerangy, či lasá nabité elektrinou. Svoj klzák ovláda mysľou; má na ňom pripevnené rôzne strelné zbrane ako rakety a pod. Spider-Mana neznáša preto, lebo marí všetky jeho zločiny. Keď odhalí, že pod jeho maskou sa skrýva Peter Parker, pokúsi sa zabiť jeho priateľku. (Podľa komiksu aj zabil, no vo filme Spider-Man nie.) Nakoniec zomrel vlastnou rukou.       

 Alternatívne verzie 
Ani jedna z alternatívnych verzií nenadväzuje na klasické príbehy.
 Ultimate Spider-Man – dejovo realistickejší príbeh zasadený do modernej doby. Na rozdiel od klasických príbehov je Peter Parker stredoškolák modernej doby.
 Spider-Man 2099 – hrdinom nie je klasický Spider-Man, ale jeho nasledovník Miguel O'Hara v roku 2099.
 Spider-Man Noir – paralelná verzia hrdinu v čase Veľkej hospodárskej krízy.
 Miles Morales - afroamericko-hispánsky chlapec z alternatívneho vesmíru, ktorý vzal plášť Spider-Mana.
 Spider-Gwen – vystupuje tu Gwen Stacy z inej dimenzie.
 Spider-Man – Spider-Man je tu zobrazený ako muž prekonávajúci krízu stredného veku. Celý svet je zaplavený znečistením a takmer každý získal superschopnosti, čo však neprináša nikomu uspokojenie.

 Komiksy 
Najdlhším radom príbehov o Spider-Manovi je Amazing Spider-Man, ktorý až na premenovanie v roku 1999 vychádza pravidelne od roku 1963. Druhým najdlhšie vychádzajúcim bol Spectacular Spider-Man, ktorý skončil v roku 1992. 
Dnes vychádzajú ešte časopisy Sensational Spider-Man a Friendly Neighborhood Spider Man. 
Z alternatívnych verzií je to Ultimate Spider-Man a Spider-girl.

 Animovaný seriál a film 
Animovaný seriál Spider-Man bol po prvýkrát natočený v roku 1969. Po ňom nasledovalo niekoľko ďalších. 
V sedemdesiatych rokoch sa vyskytlo niekoľko pokusov sfilmovať príbehy Spider-Mana, ale neboli komerčne úspešné, najmä pre nízku kvalitu hereckého umenia predstaviteľov a nízky rozpočet. Komerčne úspešné boli naopak filmy Spider-Man, Spider man II, Spiderman 3 a Sprider man: Návrat domov.

 Externé odkazy 
 Vydavateľstvo Marvel
 Neoficiálna stránka venovaná Spider-Manovi

Kategória:Komiksy
Kategória:Komiksoví superhrdinovia
Kategória:Filmoví superhrdinovia